Doložka finančných, ekonomických, enviromentálnych vplyvov a vplyvov na zamestnanosť

a)	Odhad dopadov na verejné financie
Sanačné  práce  budú  mať  dopad na štátny rozpočet. Finančné  prostriedky  v  objeme  34 042 737 Sk budú uvoľnené z kapitoly Všeobecnej pokladničnej správy – rezerva vlády Slovenskej republiky. Vyčíslenie výdavkov na úhradu sanačných prác je predmetom vlastného materiálu.

b)	Odhad dopadov na obyvateľov
Rozsiahle svahové deformácie – zosuvy trvale ohrozujú majetok, ako aj ľudské zdravie a životy. Bezprostredne sú ohrozené rodinné domy, došlo k porušeniu hospodárskych objektov, miestnych komunikácií a vodovodu. Vzhľadom na pokračujúce deformácie hrozí vážne porušenie ďalších objektov, vedúce až k ich asanácii. Znefunkčnením miestnych komunikácií zosuvom je ohrozený prístup i k ďalším rodinným domom. 

c)	Odhad dopadov na životné prostredie
Zosuvmi pôd došlo k celkovým devastáciám území vytvorením bezodtokových depresií a početných zamokrenín. Celé územia aktívnych zosuvov sú značne podmáčané, s existenciou prameňov a zamokrenín, keďže priamym odtokom povrchových a zrážkových vôd zabraňujú nevyrovnané a zvlnené reliéfy území. Relatívne strmé zosuvné svahy sa naďalej dlhodobo dotvárajú v závislosti od prírodných a v súčasnosti čiastočne aj antropogénnych faktorov. 

d)	Odhad dopadov na zamestnanosť
Riešenie zosuvov pôdy v zmysle predloženého materiálu nebude mať dopad na zamestnanosť.